text: KIF Kolding København vinder overbevisende over Skanderborg
  14 september 2016 kl. 19.28
  KIF Kolding København spillede onsdag aften mod Skanderborg og vandt sikkert 35-30. Sønderjyske og Ribe-Esbjerg indledte sæsonen med nederlag.
  Efter Tønders tyvstart tirsdag aften gik herreligaen for alvor i gang onsdag.  KIF Kolding København tog på hjemmebane  imod Skanderborg. Kampen endte 35-30 til KIF Kolding København, og her stod græsk/russiske Konstantin Igropulo for hele 10 af scoringerne. 
  Selvom sejren var overbevisende, så var det ikke en let sag for KIF Kolding København - de var nemlig bagud store dele af første halvleg, der med endte en føring til Skanderborg på 14-17.
  I anden halveg scorede KIF Kolding København hele 21 mål mod Skanderborgs 13, og løb asf med den endelige sejr.
  Udover KIF Kolding København spillede Sønderjyske mod Aalborg. Sønderjyske fik tæsk, og tabte hele 28-15. Ribe-Esbjerg mødte HC Midtjylland og tabte med  på 33-31.
  Efter Tønders nederlag tirsdag aften til Skjern, så er KIF Kolding København eneste lokale hold med sejr og point efter første runde i ligaen.
  